Kukaan ei ole tiettävästi loukkaantunut tulipalossa.

Ruotsin Örebrossa tulipalo on tuhonnut osan moskeijasta tänä aamuna. Paloa epäillään tuhopoltoksi.

Kukaan ei ole tiettävästi loukkaantunut tulipalossa.

Palo syttyi aamukolmelta Suomen aikaa. Vivallan kaupunginosassa sijaitseva moskeija oli jo ilmiliekeissä palokunnan saapuessa paikalle.

Pelastuslaitoksen päällystöön kuuluva Ulf Jacobsen arvioi ennen aamukahdeksaa, että osa moskeijasta saatetaan pystyä pelastamaan. Tuolloin palokunta ei vielä ollut varma, kuinka kauan palon täysi sammuttaminen vie.

– Se riippuu siitä, kuinka työt etenevät, mutta tällä hetkellä tulipalo ei ole hallinnassamme, Jacobson kommentoi Aftonbladetille (siirryt toiseen palveluun).

Viranomaisilla ei ollut aamulla käsitystä tulen tarkemmasta syttymissyystä tai -paikasta.

Lähteet: STT-TT-YLE